पणजीः अंत्रुज लळितकाचो 46 वो वर्धापन दीस सुवाळो आनी 'अंत्रुज लळितक एक नाट्यरंग प्रवास' ग्रंथाचें 21 मेक सांजेच्या 5. 30 वरांचेर लोकार्पण जातलें. हो सुवाळो फोंडेंच्या राजीव गांधी कलामंदिराच्या मुख्य नाटकघरांत जातलो.
 ह्या सुवाळ्याच्या अध्यक्षपदार वीज मंत्री सुदिन ढवळीकार, मुखेल सोयरे म्हूण ज्येश्ठ लेखक आनी केंद्रीय साहित्य अकादेमी पुरस्कार जैतिवंत देवीदास कदम, खाशेले आमंत्रीत म्हूण बांदोडेंचे सरपंच सुखानंद कुर्पासकार, मानाचे सोयरे म्हूण युवा समाज वावुरपी तशेंच माधावराव ढवळीकार ट्रस्टाचे विश्वस्त मिथील ढवळीकार तशेंच संस्थापक वांगडी गुरुदास कामत बांबोळकार हाजीर रावतले. सुत्रसंचालन डॉ. तन्वी कामत बांबोळकार करतली.
 कार्यावळ सोंपले उपरांत कोंकणी नाटक 'इतिहास डॉट कॉम' सादर जातलें. भांगराळें गोंय अस्मिताय, मडगांव हांची ही निर्मिती आसा. डॉ. पूर्णानंद च्यारी हांणी बरयिल्लें हें नाटक अविनाश च्यारी हांणी दिग्दर्शीत केलां. सगळ्यांनी हे कार्यावळीक आनी नाटकाक मुजरत येवचें, अशी विनवणी अंत्रुज लळितक संस्थे वतीन आयोजकांनी केल्या.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 